Dragi budući srednjoškolci,

odabir srednje škole velika je životna odluka. Upoznavanje vlastitih vrijednosti, interesa i sposobnosti nije lagan zadatak, ali je prijeko potreban u procesu donošenja tako važne odluke kao što je izbor zanimanja. Dobro razmislite o tome što vas je tijekom dosadašnjeg školovanja jako zanimalo, koje ste predmete voljeli, čime ste se bavili u svoje slobodno vrijeme, ali i što vas je činilo nezadovoljnima i nesretnima, što vam je predstavljalo teškoće.

Ministarstvo znanosti i obrazovanja donijelo je odluku o upisu učenika u I. razred srednje škole u školskoj godini 2020./2021. kojom su propisani upisni rokovi, uvjeti upisa i struktura upisa u srednje škole. Osim navedene Odluke postupak upisa u I. razred srednje škole reguliran je i odredbama Pravilnika o elementima i kriterijima za upis učenika u srednje škole. Oba navedena dokumenta u cjelini sadržaja dostupna su na mrežnim stranicama [www.upisi.hr](http://www.upisi.hr)

**Proces upisa u I. razred** srednje škole **za sve učenike** **počinje 01. LIPNJA 2020. godine prijavama učenika u online sustav upisa u srednje škole NISpuSŠ na mrežnoj stranici upisi.hr**

Upisi se kao i prijašnjih godina odvijaju u dva roka

**LJETNI UPISNI ROK POČINJE PRIJAVAMA U SUSTAV 01. LIPNJA 2020. GODINE I ZAVRŠAVA 31. SRPNJA 2020. PRIJAVE OBRAZOVNIH PROGRAMA VRŠE SE U RAZDOBLJU OD 08. SRPNJA 2020. – 22. SRPNJA 2020. DANA 25. SRPNJA 2020. OBJAVIT ĆE SE KONAČNE LJESTVICE PORETKA. DOSTAVA UPISNICA U I POTREBNE DOKUMENTCIJE U SREDNJU ŠKOLU OBAVLJA SE U RAZDOBLJU OD 27. SRPNJA 2020.-31. SRPNJA 2020. (prema datumu koji je na mrežnim stranicama objavila škola)**

**JESENSKI UPISNI ROK** POČINJE PRIJAVAMA U SUSTAV i **PRIJAVAMA OBRAZOVNIH PROGRAMA 21. KOLOVOZA 2020**. **ZAVRŠETAK PRIJAVA** OBRAZOVNIH PROGRAMA JE DANA **28. KOLOVOZA 2020.** DANA **01. RUJNA 2020. OBJAVA JE KONAČNIH LJESTVICA PORETKA**. **DOSTAVA UPISNICA I POTREBNE DOKUMENTCIJE U SREDNJU ŠKOLU JE DANA 02. RUJNA 2020.**

**NOVOST** od ove godine je da učenici upise mogu obaviti bez dolaska u školu jer se dokumenti koje škole traže mogu donijeti osobno ili dostaviti elektronskim putem.

Sve važne obavijesti dostupne su i na mrežnim stranicama srednjih škola.

**KAO POSEBNO VAŽNO IZDVAJAMO:**

1. **STRUKTURU UPISA U SREDNJE ŠKOLE NA PODRUČJU KRAPINSKO-ZAGORSKE ŽUPANIJE**

U deset srednjih škola na području naše županije može se upisati ukupno 1415 učenika.

Kao **NOVOST** ističemo **program VOZAČ MOTORNIH VOZILA** u Srednjoj školi Konjščina.

Strukturu upisa, programe koje možete upisati u srednje škole na području Županije **možete vidjeti u** **prilogu dokumenta** Struktura upisa, stranica 4-7.

1. **POSEBNE ODREDBE O UPISU UČENIKA S TEŠKOĆAMA U RAZVOJU**

Prijave za upis učenika s teškoćama u razvoju odvijaju se u zasebnom postupku prije redovitih upisnih rokova. **Učenici s teškoćama u razvoju su učenici koji su se školovali uz rješenje o primjerenom obliku obrazovanja.**

**OBAVEZNA DOKUMENTACIJA ZA PODNOŠENJE PRIJAVE:**

1. Obrazac prijave koji potpisuju roditelj i učenik – dostupan u prilogu
2. Rješenje o primjerenom obliku obrazovanja
3. Mišljenje službe za profesionalnu orijentaciju Hrvatskog Zavoda za zapošljavanje

**VAŽNO!!**

Učenici s teškoćama u razvoju **mogu u Obrascu prijave** **navesti SAMO PROGRAME IZ MIŠLJENJA HRVATSKOG ZAVODA ZA ZAPOŠLJAVANJE. ISTI PROGRAM MOŽE SE PRIJAVITI U VIŠE ŠKOLA.**

UČENICI NE ISPISUJU PRIJAVNICE IZ SUSTAVA E-UPISA I NE NOSE IH U ŠKOLU.

U SLUČAJU OSTVARENOG UPISA U PROGRAM ZA KOJI JE POTREBNA LJEČNIČKA SVJEDODŽBA ILI POTVRDA – MIŠLJENJE HRVATSKOG ZAVODA ZA ZAPOŠLJAVANJE ZAMJENJUJE ISTU.

**UKOLIKO PRIJAVLJENI PROGRAM ZAHTIJEVA DODATNU PROVJERU ISTA JE OBAVEZNA.**

**GDJE SE PODNOSI OBRAZAC PRIJAVE?**

**Obrazac prijave i obavezna dokumentacija** podnosi se u nadležnom Upravnom odjelu za obrazovanje, kulturu, šport i tehničku kulturu Krapinsko-zagorske županije **osobno ili putem e-maila.**

**Način i mjesto** podnošenja Obrasca prijave **možete vidjeti u prilogu pod naslovom Upute za podnošenje prijava.**

**LJETNI UPISNI ROK**

**Podnošenje prijava** nadležnom Upravnom odjelu **od 08. LIPNJA do 26. LIPNJA 2020. godine.**

**Provođenje dodatnih provjera** za kandidate s teškoćama u razvoju i unos rezultata u sustav **01. srpnja 2020. do 02. srpnja 2020. godine –** odnosi se na programe za čiji je upis potrebna dodatna provjera sposobnosti kandidata.

**Rangiranje kandidata s teškoćama u razvoju sukladno listama prioriteta dana 03. SRPNJA 2020. godine.**

KRAPINSKO-ZAGORSKA ŽUPANIJA

UPRAVNI ODJEL ZA OBRAZOVANJE, KULTURU, ŠPORT I TEHNIČKU KULTURU